Sevyras

Sevyras () – upė Jungtinėse Amerikos Valstijose, ilgiausia tekanti vien Jutos teritorija. Prasideda Braiso kanjono nacionalinio parko vakariniame pakraštyje, Keino apygardoje, teka puslankiu į šiaurę, šiaurės vakarus ir pietvakarius Didžiojo Baseino plokščiakalniu, sudaro gilius tarpukalnių slėnius ir kanjonus. Žemupyje prateka Sevyro dykumą ir įteka į nenuotakų Sevyro ežerą.

Didžiausias intakas – Biveris (kairysis).

Sevyras keliose vietose užtvenktas, vanduo naudojamas pasėlių drėkinimui. Upė teka per buvusias indėnų pajučių ir gošutų žemes, kuriose vėliau palei upės slėnį įsikūrė mormonai. Upės pavadinimas kilęs iš ispanų keliautojų suteikto Río Severo ('nuožmioji upė').

Pagrindinės gyvenvietės prie Sevyro: Pangvičas, Ričfildas, Salaina, Delta.

 Šaltiniai 

Kategorija:JAV upės
Kategorija:Juta